Ralph Vaughan Williams

I Ralph Vaughan Williams métung yang Ingles a compositor. Kayábé la karéng obrá na déng opera, ballet, musica para king camara (chamber music), piezang para king siwálâ, relihioso man ó ali, ampóng pieza para king orquesta, kayábé la réng syam a sinfonía, a mísúlat kilub ning anam a púlung banwa. Masikan ing influencia na kaya ning musicang Tudor ampóng Ingles a cantang maldâ (English folk-song), at ing kayang obra migdalá yang pámagbáyu manibat king estilung mé-domina king Alemania anyang kalabingsyam a síglu.